ddrg/super_eurlex huggingface dataset:
KOMMISSIONENS FORORDNING (EF) Nr. 1506/96 af 29. juli 1996 om ændring af forordning (EF) nr. 3010/94 om fastsættelse af støtten for levering til De Kanariske Øer af produkter fra sektoren for forarbejdede frugter og grøntsager inden for rammerne af den ordning, der er fastsat i artikel 2 og 3 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og

ud fra følgende betragtninger:

Støttebeløbene for levering til De Kanariske Øer af produkter fra sektoren for forarbejdede frugter og grøntsager fra Fællesskabets marked er fastsat i Kommissionens forordning (EF) nr. 3010/94 (3), ændret ved forordning (EF) nr. 1363/95 (4), i henhold til artikel 3, stk. 2, i forordning (EØF) nr. 1601/92;

ovennævnte støttebeløb bør tilpasses i betragtning af udviklingen i vilkårene for forsyning fra verdensmarkedet, der bl.a. følger af ændringen af importordningen; det er hensigtsmæssigt at fastsætte et støttebeløb for hvert produkt på grundlag af gennemsnittet af tolden for de forskellige bestanddele af dette produkt ifølge toldnomenklaturen; foranstaltningen bør have virkning fra den dag, hvor den foreløbige forsyningsopgørelse anvendes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 3010/94 affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 320 af 13. 12. 1994, s. 5.

(4) EFT nr. L 132 af 16. 6. 1995, s. 8.

BILAG

»BILAG

STØTTEBELØB SOM OMHANDLET I ARTIKEL 1

>TABELPOSITION>
KOMMISSIONENS FORORDNING (EF) Nr. 1435/96 af 23. juli 1996 om genindførelse af opkrævning af told på varer henhørende under KN-kode 3102 og 3105, med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien, for hvilke der er indført toldlofter ved Rådets forordning (EF) nr. 3355/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3355/94 af 22. december 1994 om ordningen for indførsel til Fællesskabet af varer med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien (1), ændret ved forordning (EF) nr. 3032/95 (2), særlig artikel 3, stk. 2, og

ud fra følgende betragtninger:

I medfør af artikel 1 i forordning (EF) nr. 3355/94 er der indført en toldpræferenceordning for republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien, særlig inden for rammerne af toldlofter; i henhold til samme forordnings artikel 3, stk. 2, kan Kommissionen, når lofterne er nået, indtil udgangen af kalenderåret ved en forordning genindføre opkrævning af den told, som faktisk anvendes over for tredjelande;

import af varerne anført i bilaget til denne forordning, med oprindelse i de ovennævnte republikker, der er berettigede til toldpræference, er blevet trukket på toldloftet op til totale beløb; situationen på Fællesskabets marked for disse varer nødvendiggør en genindførelse af opkrævningen af told for disse republikker;

det er nødvendigt at genindføre opkrævning af told for de pågældende varer -

UDSTEDT FØLGENDE FORORDNING:

Artikel 1

Fra den 27. juli 1996 genindføres opkrævning af den ved forordning (EF) nr. 3355/94 for 1996 ophævede told på indførsel i Fællesskabet af de i bilaget anførte varer med oprindelse i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 1996.

På Kommissionens vegne

Mario MONTI

Medlem af Kommissionen

(1) EFT nr. L 353 af 31. 12. 1994, s. 1.

(2) EFT nr. L 316 af 30. 12. 1995, s. 4.

BILAG

>TABELPOSITION>
KOMMISSIONENS FORORDNING (EF) Nr. 1515/96 af 29. juli 1996 om nedsættelse af basisprisen og opkøbsprisen for æbler for produktionsåret 1996/97 som følge af overskridelsen af interventionstærsklen for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 16b, stk. 4, og

ud fra følgende betragtninger:

Ved Kommissionens forordning (EF) nr. 1900/94 (3), senest ændret ved forordning (EF) nr. 1821/95 (4), blev interventionstærsklen for æbler fastsat til 281 700 tons for produktionsåret 1995/96; i artikel 2, stk. 2 og 3, i Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (5), senest ændret ved forordning (EF) nr. 1327/95 (6), er det fastsat, at hvis interventionsforanstaltningerne for æbler i et produktionsår omfatter mængder, der overstiger den interventionstærskel, som er fastsat for produktet for det pågældende produktionsår, nedsættes basisprisen og opkøbsprisen for det følgende produktionsår med 1 % for hver overskridelse på 86 500 tons;

ifølge medlemsstaternes oplysninger har interventionsforanstaltningerne i Fællesskabet for produktionsåret 1995/96 omfattet 609 512 tons; Kommissionen har konstateret en overskridelse af interventionstærsklen for produktionsåret på 327 812 tons;

basisprisen og opkøbsprisen for æbler, der er fastsat ved Rådets forordning (EF) nr. 1542/95 (7), bør derfor nedsættes med 3 %;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Basisprisen og opkøbsprisen for æbler for produktionsåret 1996/97, der er fastsat ved forordning (EF) nr. 1542/95, nedsættes med 3 % og udgør de i bilaget anførte beløb.

Artikel 2

Denne forordning træder i kraft den 1. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 194 af 29. 7. 1994, s. 14.

(4) EFT nr. L 175 af 27. 7. 1995, s. 31.

(5) EFT nr. L 118 af 29. 4. 1989, s. 21.

(6) EFT nr. L 128 af 13. 6. 1995, s. 8.

(7) EFT nr. L 148 af 30. 6. 1995, s. 23.

BILAG

NEDSÆTTELSE AF BASISPRIS OG OPKØBSPRIS FOR ÆBLER FOR PRODUKTIONSÅRET 1996/97 SOM FØLGE AF OVERSKRIDELSEN AF INTERVENTIONSTÆRSKLEN FOR PRODUKTIONSÅRET 1995/96

Æbler

>

TABELPOSITION>
KOMMISSIONENS FORORDNING (EF) Nr. 1557/96 af 30. juli 1996 om fastlæggelse af udløsningsmængderne for importtillægstolden for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 24, stk. 4, og

ud fra følgende betragtninger:

Ifølge artikel 2 i Kommissionens forordning (EF) nr. 1555/96 af 30. juli 1996 om gennemførelsesbestemmelser for ordningen for anvendelse af importtillægstold for frugt og grøntsager (3), fastsættes der udløsningsmængder og -perioder;

i artikel 5, stk. 4, i landbrugsaftalen (4) er der fastsat kriterier for Kommissionens fastsættelse af udløsningsmængder for tillægstold for visse frugter og grøntsager; artikel 5, stk. 6, gør det muligt at fastsætte udløsningsperioderne ud fra de letfordærvelige og sæsonprægede produkters kendetegn;

i medfør af ovennævnte kriterier bør udløsningsmængderne fastsættes som angivet i bilaget til nærværende forordning for de tilhørende perioder;

Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Udløsningsmængderne for importtillægstold, som omhandlet i artikel 2 i forordning (EF) nr. 1555/96 for produktionsåret 1996/97, fastsættes som angivet i tabellen i bilaget.

Artikel 2

Denne forordning træder i kraft den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) Se side 1 i denne Tidende.

(4) EFT nr. L 336 af 23. 12. 1994, s. 22.

BILAG

>TABELPOSITION>
KOMMISSIONENS FORORDNING (EF) Nr. 1525/96 af 30. juli 1996 om ændring af forordning (EF) nr. 3016/95 om åbning af EF-toldkontingenter for 1996 for får, geder, fårekød og gedekød henhørende under KN-kode 0104 10 30, 0104 10 80, 0104 20 90 og 0204

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (1), særlig artikel 1, og

ud fra følgende betragtninger:

I bilag XIIIa til Europaaftalen med Bulgarien (2) er det fastsat, hvor store mængder får, geder, fårekød og gedekød, der må importeres under præferenceordningen inden for toldkontingenter; disse kontingenter blev åbnet for 1996 ved Kommissionens forordning (EF) nr. 3016/95 (3), senest ændret ved forordning (EF) nr. 1225/96 (4);

Europaaftalen giver også Bulgarien mulighed for at omregne begrænsede eksportmængder af levende dyr til kødsmængder; Bulgarien har anmodet EF om at omregne 1 000 tons levende dyr udtrykt som ikke udbenet slagtet vægt, som kan eksporteres til EF i 1996, til 1 000 tons kød; denne omregning vedrører kun en begrænset del af de mængder af disse produkter med oprindelse i Bulgarien, som kan importeres til EF under EF-toldkontingenter, og bør derfor godkendes;

som følge heraf bør mængderne for Bulgarien i bilag II til forordning (EF) nr. 3016/95;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I bilag II til forordning (EF) nr. 3016/95 ændres mængden af levende dyr for Bulgarien til »1 123«, og mængden af kød for Bulgarien ændres til »2 640«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 368 af 31. 12. 1994, s. 5.

(2) EFT nr. L 358 af 31. 12. 1994, s. 3.

(3) EFT nr. L 314 af 28. 12. 1995, s. 35.

(4) EFT nr. L 161 af 29. 6. 1996, s. 71.
KOMMISSIONENS FORORDNING (EF) Nr. 1566/96 af 2. august 1996 om ændring af forordning (EF) nr. 1749/95 og (EF) nr. 2900/95 om eksportafgifter i kornsektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 16, og

ud fra følgende betragtninger:

I Kommissionens forordning (EF) nr. 1749/95 (3), senest ændret ved forordning (EF) nr. 1062/96 (4), er der fastsat en eksportafgift for hård hvede henhørende under KN-kode 1001 10 00;

i Kommissionens forordning (EF) nr. 2900/95 (5), senest ændret ved forordning (EF) nr. 1062/96, er der fastsat en eksportafgift for blød hvede henhørende under KN-kode 1001 90 99;

verdensmarkedspriserne for hård hvede og blød hvede har ændret sig, det er nødvendigt at tilpasse afgifternes nuværende niveau til den nye markedssituation; eksportafgifterne for hård hvede og blød hvede bør derfor nedsættes;

bilagene til forordning (EF) nr. 1749/95 og (EF) nr. 2900/95 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 1749/95 affattes som angivet i bilag I til nærværende forordning.

Artikel 2

Bilaget til forordning (EF) nr. 2900/95 affattes som angivet i bilag II til nærværende forordning.

Artikel 3

Denne forordning træder i kraft den 3. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 1996.

På Kommissionens vegne

Christos PAPOUTSIS

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 169 af 19. 7. 1995, s. 21.

(4) EFT nr. L 140 af 13. 6. 1996, s. 28.

(5) EFT nr. L 304 af 16. 12. 1995, s. 27.

BILAG I

»BILAG

>TABELPOSITION>

BILAG II

»BILAG

>TABELPOSITION>
KOMMISSIONENS FORORDNING (EF) Nr. 1567/96 af 2. august 1996 om ophævelse af forordning (EF) nr. 291/96 om en eksportafgift for produkter henhørende under KN-kode 1033 00 90

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 16, og

ud fra følgende betragtninger:

Ved Kommissionens forordning (EF) nr. 291/96 (3) blev der fastsat en eksportafgift for byg;

de markedsforhold, der havde ført til indførelsen af en eksportafgift for byg, består ikke længere; den tilhørende afgift bør afskaffes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Forordning (EF) nr. 291/96 ophæves.

Artikel 2

Denne forordning træder i kraft den 3. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. august 1996.

På Kommissionens vegne

Christos PAPOUTSIS

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 38 af 16. 2. 1996, s. 1.
KOMMISSIONENS FORORDNING (EF) Nr. 1437/96 af 23. juli 1996 om ændring af forordning (EØF) nr. 1201/89 om gennemførelsesbestemmelser for støtteordningen for bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 (1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (2), særlig artikel 11, stk. 1, og

ud fra følgende betragtninger:

I artikel 8, stk. 1, i Kommissionens forordning (EØF) nr. 1201/89 af 3. maj 1989 om gennemførelsesbestemmelser for støtteordningen for bomuld (3), senest ændret ved forordning (EF) nr. 905/96 (4), er det fastsat, at bomuldsproducenterne indgiver en erklæring om de tilsåede arealer hvert år inden en dato, der fastsættes af medlemsstaten, dog senest den 1. juli, medmindre der foreligger force majeure; strejker inden for de offentlige myndigheder i Grækenland har dog alvorligt forstyrret indgivelsen af nævnte erklæringer for året 1996;

der bør derfor for året 1996 for Grækenlands vedkommende fastsættes en senere dato end den 1. juli;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

I artikel 8, stk. 1, i forordning (EØF) nr. 1201/89 indsættes som andet afsnit:

»For året 1996 ændres datoen den 1. juli dog til den 1. august for Grækenlands vedkommende.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 148 af 30. 6. 1995, s. 48.

(3) EFT nr. L 123 af 4. 5. 1989, s. 23.

(4) EFT nr. L 122 af 22. 5. 1996, s. 5.
KOMMISSIONENS FORORDNING (EF) Nr. 1443/96 af 23. juli 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 482/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 26. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.

BILAG

>TABELPOSITION>
KOMMISSIONENS FORORDNING (EF) Nr. 1512/96 af 29. juli 1996 om ændring af forordning (EF) nr. 716/96 om ekstraordinære støtteforanstaltninger for oksekødsmarkedet i Det Forenede Kongerige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 1357/96 (2), særlig artikel 23, og

ud fra følgende betragtninger:

Ved Kommissionens forordning (EF) nr. 716/96 (3), senest ændret ved forordning (EF) nr. 835/96 (4), er der fastsat ekstraordinære støtteforanstaltninger for oksekødsmarkedet i Det Forenede Kongerige, bl.a. for at der for dyr, som slagtes under den i forordningen fastsatte ordning, kan udbetales producenterne 1 ECU/kg levende vægt, og det er også fastsat, at betalingen kan ske for slagtet vægt;

erfaringen har vist, at koefficienten 2, som den slagtede vægt skal multipliceres med, fører til forvridning mellem betalingerne for køer og betalingerne for andre dyr, der er støtteberettigede ifølge ordningen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Artikel 2, stk. 1, tredje afsnit, i forordning (EF) nr. 716/96 affattes således:

»Hvis det er nødvendigt at veje det pågældende dyr efter slagtning, for at det kan beregnes, hvad levende vægt ville have været, multipliceres vægten efter slagtning og efter afblødning og fjernelse af hud, hoved, fødder og indvolde med en koefficient på

- 2 i tilfælde af køer, og

- 1,70 i tilfælde af alle andre dyr.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes for dyr, der opkøbes fra den første mandag efter dagen for offentliggørelsen.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 175 af 13. 7. 1996, s. 9.

(3) EFT nr. L 99 af 20. 4. 1996, s. 14.

(4) EFT nr. L 112 af 7. 5. 1996, s. 17.